open-index/open-wikipedia-markdown huggingface dataset:
Vjazmitinov

**Vjazmitinov**, varem **Wiszowaty** oli Poola päritolu Venemaa aadlisuguvõsa.

## Ajalugu
Vjazmitinovid põlvnesid vanast Poola **Wiszowaty** aadlisuguvõsast. XV sajandi lõpul elas Brjanski piirkonnas Abraham Wiszowaty. Viimase pojapojapoeg Benedykt Wiszowaty (elas XVII sajandi algul) asus elama Venemaale Vjazma lähedale; selle linna järgi sai ta perekonnanimeks **Vjazmitinov**. Tema järeltulija Sergei Kuzmitš Vjazmitinov (1744−1819) oli nimekas sõjaväelane ja riigitegelane, selhulgas esimene Venemaa keisririigi sõjaminister. 19. augustil (vkj) 1818. aastal andis keiser Aleksander I talle krahvitiitli. Kuna tal lapsi ei olnud, kustus krahviliin tema surmaga. Aadliliin jätkus tema noorema venna 1. järgu major Ivan Kuzmitš Vjazmitinovi (1753−1810) järeltulijatega.

## Vjazmitinovid rüütelkonna matriklis
Sõjaminister Sergei Kuzmitš Vjazmitinov (1744−1819) võeti 1806. aasta 24. veebruaril (vkj) Eestimaa rüütelkonna matriklisse. Suguvõsa kanti lisaks Mogiljovi ja Kurski kubermangu aadlisuguvõsaraamatusse.

## Suguvõsa liikmeid
*Krahv Sergei Kuzmitš Vjazmitinov (1744−1819), jalaväekindral, pataljoni- ja korpusekomandör, Peterburi sõjakindralkuberner, Simbirski, Ufa ja Väikevene kindralkuberner, Kamenets-Podolski ja Orenburgi sõjakuberner, Peeter-Pauli kindluse komandant, senaator, Sõjakolleegiumi viitsepresident, esimene Venemaa keisririigi sõjaminister, Ministrite Komitee esimees, Alalise nõukogu ja Riiginõukogu liige, mõisarentnik

## Sugupuu
**Benedykt Wiszowaty (Vjazmitinov)**
:A1. **Feodossi**
::B1. **Vassili** (suri pärast 1656)
:::C1. **Poeg**
::::D1. **Semjon**
:::::E1. **Kuzma** (suri pärast 1752), Kurski kubermangu mõisaomanik
::::::F1. Krahv **[[Sergei Vjazmitinov|Sergei]]** (1744−1819), Venemaa keisririigi krahv (1818), jalaväekindral (1798), Venemaa keisririigi sõjaminister (1802−1808), Ministrite Komitee esimees, Riiginõukogu liige; abiellus 1786 Alexandra von Engelhardtiga (1767−1848)
::::::F2. **Ivan** (1753−1818), 1. järgu major
:::::::G1. **Pelageja** (suri 1838); abiellus Vassili Jossifovitš Tumanskiga (1765−?)  

## Vjazmitinovi suguvõsa mõisavaldused
*Podoolia kubermang:
**Poberežski (a-st 1816, rendivaldus)

## Viited

## Kirjandus
**Der Adel der russischen Ostseeprovinzen (Estland, Kurland, Livland, Ösel)*. 1. Teil. Die Ritterschaft. Neustadt an der Aisch: Bauer & Rape, inhaber Gerhard Gessner, 1898 (ümbertrükk 1980). Lk 118.
**Genealogisches Handbuch der baltischen Ritterschaften*. Teil: Estland. Bd III. Görlitz: Verlag E. U. Starke, 1930. Lk 296 https://personen.digitale-sammlungen.de//baltlex/Blatt_bsb00000601,00305.html?prozent=.

## Välislingid
*Vjazmitinovi suguvõsa aadlivapp saidil gerbovnik.ru
*Vjazmitinovi suguvõsa krahvivapp saidil gerbovnik.ru
Vratnik

**Vratnik** (kirillitsas *Вратник*) on Sarajevo üks vanimaid linnaosasid.

## Vaata ka
*Žuta Tabija

## Välislingid
*
Otto von Scheiding

**Otto von Scheiding** (1637 Tallinn – 1714 Tallinn) oli Keila vabahärra; Jägala, Valingu ja Lehola mõisa omanik, päris Welkowi ja Starkowitzi mõisa; Liivimaa maanõunik.

Otto von Scheidingi vanemad olid Philipp von Scheiding ja tolle teine abikaasa Catharina Luhre. Otto von Scheiding õppis Uppsala ülikoolis (1654). Abiellus (1665) Elisabet Dorotea Wrangel af Lindebergiga, neil oli kaheksa last. 

Pojad: Filip Carl Scheiding (1666–1722), Wolmar Scheiding (1670–1750), Christian August Scheiding, Adolf Herman Scheiding olid sõjaväelased eri riikides Hollandist Hispaaniani.

Tütar Amalia Charlotta abiellus 1702 Mauritz Fredrik Wrangel af Lindenbergiga ja 1728. aastal Otto Johan Maydelliga; suri 1760, maetud Kullamaale.

## Viited

## Välislingid
*Otto Scheiding, www.adelsvapen.com
Plasmatics

**Plasmatics** oli ameerika punkansambel, mille asutasid 1977. aastal New Yorgis Wendy O. Williams ja Rod Swenson. Ansambel sai tuntuks oma lavashowdega, kus Plasmaticsi laulja Wendy O. Williams kasutas laval ka mootorsaagi kitarride lõhkumiseks ning sepavasarat televiisorite ja autode purustamiseks. 

Plasmatics tegutses 1977–1983 ja 1987–1988.

Teisi liikmeid: Wes Beech, Chris Romanelli, Michael Ray, Ray Callahan, Richie Stotts, Chosei Funahara, Stu Deutsch, Jean Beauvoir, T.C. Tolliver ja Greg Smith. 

## Stuudioalbumid
* *New Hope for the Wretched* (LP, 1980)
* *Beyond the Valley of 1984* (LP, 1981)
* *Coup D'Etat* (LP, 1982)
* *Maggots: The Record* (LP, 1987)
* *Coup De Grace* (LP, 2000)
## Kogumikud
* *Put Your Love in Me: Love Songs for the Apocalypse* (LP, 2002)
* *Final Days: Anthems for the Apocalypse* (LP, 2002)
## EP-d
* *Butcher Baby* (1978)
* *Dream Lover* (1979)
* *Monkey Suit* (1980)
* *Metal Priestess* (1981)

## Välislingid
*http://plasmatics.com/
Žuta Tabija

**Kollane bastion** (bosnia, horvaadi ja serbia keeles *Žuta Tabija*, kirillitsas *Жута Табија*) on Bosnia ja Hertsegoviina pealinna Sarajevo kaitseehitis Vratniku linnuse sissepääsu juures. See ehitati Jekovaci piirkonda aastatel 1727–1739. 1878. aastal tõrjuti sellelt Austria-Ungari vägede sissetungi. Linnus sai mitu korda kahjustada ja see ehitati uuesti üles. Viimane renoveerimine toimus aastal 1998.

## Välislingid
*
Moravská Třebová

**Moravská Třebová** (saksa keeles *Mährisch Trübau*) on linn Tšehhis Pardubice maakonnas Svitavy ringkonnas. Moravská Třebová asub Svitavyst umbes 14 km idas, Olomoucist 47 km lääneloodes ja Pardubicest ligikaudu 71 km kagus.

Moravská Třebová on asutatud 1257. aastal.

Moravská Třebová oli varem valdavalt saksa rahvusest elanikkonnaga linn. Linna sakslastest elanikud saadeti aastatel 1945–1946 riigist välja.

## Viited
Karl Koppelmaa

**Karl Koppelmaa** (sündinud 28. septembril 1992) on eesti lavastaja.

Ta on õppinud aastatel 2000–2012 Vanalinna Hariduskolleegiumis ja aastatel 2012–2016 Eesti Muusika- ja Teatriakadeemia lavakunstikoolis (27. lend).

Alates 2016. aastast on ta Teatri Kelm kunstiline juht ja lavastaja.

Aastatel 2018–2020 oli Karl Koppelmaa Eesti Lavastajate ja Dramaturgide Liidu juhatuse liige.

## Lavastused

* 2016 Gabor Görgey "Vader, kus tukk on?" põhjal "Revolver", VAT Teater
* 2017 Karl Koppelmaa, "Savann", Teater Kelm / Kuressaare Linnateater
* 2017 Koppelmaa/Baudelaire/Tšehhov/Wjikmark, "Morten Mortensoni aed", Teater Kelm
* 2018 Otso Kautto, Markku Hoikkala, "Päästame ema", Rakvere Teater
* 2018 Karl Koppelmaa, "Läbi/mäng", Teater Kelm
* 2018 Karl Koppelmaa, "Järgmine peatus: Kosmos", Kuressaare Linnateater
* 2019 Karl Koppelmaa, "AV Maria", Teater Kelm Kanuti Gildi Püha Vaimu SAALis
* 2019 Yasmina Reza, “Kolm versiooni elust”, VAT Teater Rahvusraamatukogu Teatrisaalis
* 2019 Karl Koppelmaa, “sest meid on õpetatud madusid kartma”, Teater Kelm Kanuti Gildi Püha Vaimu SAALis
* 2020 Karl Koppelmaa, “Stendhali sündroom”, Teater Kelm Rakvere Teatri kinos festivalil Baltoscandal
* 2021 Karl Koppelmaa, “Katk.Est.Used”, Rakvere Teater
* 2023 Karl Koppelmaa "Küünik", Teater KELM
* 2023 Tennessee Williams "Tramm nimega Iha", Ugala Teater

## Tunnustus

* 2017 – Eesti Teatri Agentuuri näidendivõistluse äramärgitud töö ("Tr0ll ehk Socrates peab surema")

## Isiklikku
Tema abikaasa on näitleja Lauli Koppelmaa.

## Viited
École supérieure de physique et de chimie industrielles de la ville de Paris

**École supérieure de physique et de chimie industrielles de la ville de Paris** (**ESPCI**) on 1882. aastal Pariisi linna asutatud mainekas *[[grande école]]*. See annab füüsika, keemia ja bioloogia alast haridust ning teeb kõrgetasemelisi teadusuuringuid nendes valdkondades. See on 2017. aasta Shanghai edetabelis esikohal Prantsuse *école d'ingénieur*.

## Kuulsad lõpetajad
* Steven Chu, Ameerika Ühendriikide füüsik ja riigitegelane
* Paul Langevin, prantsuse füüsik

## Viited


## Välislingid
* Ametlik koduleht
Antiseptik

**Antiseptik** (kreeka keeles ἀντί *anti* + σηπτικός *sēptikos*) ehk **antiseptikum** on mikroobe hävitava ja nende kasvu pärssiva keemilise/füüsikalise toimega aine.
__NOTOC__
## Kasutus
### Tervishoid
Käte antiseptikum on alkoholi sisaldav aine, mida kasutatakse mikroobide hulga vähendamiseks kätel. Käte antiseptikumi alkoholisisaldus peab olema vähemalt 70%.

### Tööstus
Puidu antiseptikut kasutatakse puidust valmistatud toodete kasutusea pikendamiseks.

## Viited

## Välislingid
Gīlāni provints

**Gīlāni provints** on 1. järgu haldusüksus (provints) Iraanis. Asub riigi loodeosas, Kaspia mere rannikul. Provintsi keskus on Rasht.

2016. aasta rahvaloenduse andmetel oli provintsi rahvaarv 2 530 696.

Provints jaguneb 16 maakonnaks.
Janika Koppel

**Janika Koppel** (sündinud 8. mail 1976) on eesti lavastaja.

Ta lõpetas 2000. aastal Moskva Riikliku Kultuuri ja Kunsti Ülikooli lavastaja ja näitlejameistrilikkuse erialal.

Pärast ülikooli lõpetamist töötas Janika Koppel kuni 2007. aastani näitleja, lavastaja ja teatripedagoogina Moskva teatrites. Aastatel 2007–2016 oli ta Tallinna Kanutiaia Noortemaja teatristuudio Flying cow juhendaja. Alates 2016. aastast on MTÜ Pere teater Flying cow juhataja ja lavastaja, alates 2017. aastast ASSITEJ Eesti Keskuse liige. Aastatel 2018–2020 oli Janika Koppel festivali NOTAFE õpetaja.

## Lavastused

* 2000 August Kitzberg, "Libahunt", diplomitöö Moskva Riiklikus Kultuuri ja Kunsti Ülikoolis
* 2007 “Black box”, kaaslavastaja M. Evseev, Teater Aerinavis (Moskva)
* 2012 Aleksandr Grin, "Punased purjed", Kuusalu noortekeskus, Vihasoo tänavateater
* 2013 Lewis Carroll, "Alice imedemaal", Kuusalu noortekeskus Vihasoo tänavateater
* 2015 "Kangelased. Müüdid ja tegelikkus", Kuusalu noortekeskus Vihasoo tänavateater
* 2016 P. L. Travers, "Mary Poppins", Kuusalu noortekeskus Vihasoo tänavateater
* 2016 "Pall käe peal" (lavastus Daniil Harmsi luuletuste ja Leonid Engibarovi lugude järgi), Pere teater Flying cow
* 2017 J. M. Barrie, "Peeter Paan", Kuusalu noortekeskus Vihasoo tänavateater
* 2017 "Lugu kilekotist", Tallinn
* 2018 Oskar Luts, "Nukitsamees", Kuusalu noortekeskus Vihasoo tänavateater
* 2019 Antoine de Saint-Exupéry, "Väike prints", J. Oleši nimeline noore vaataja teater Odessas
* 2019 Aleksandr Puškin, "Ruslan ja Ljudmila", Kuusalu noortekeskus Vihasoo tänavateater
* 2020 Rudolph Erich Raspe, "Parun Münchhauseni seiklused või Kõige ausam inimene maa peal", Kuusalu noortekeskus Vihasoo tänavateater
* 2020 "Inglise kuninganna külas…" (Inglise lasteluuletuste järgi), Pere teater Flying cow

## Viited
Přelouč

**Přelouč** (saksa keeles *Prelauc*, ka *Pritzland*, *Pschelautsch*) on linn Tšehhis Pardubice maakonnas Pardubice ringkonnas. Přelouč asub Elbe (Labe) jõe ääres, Pardubicest ligikaudu 15 km läänes.

Přelouči on esmamainitud 1086. aastal, linnaõigused sai 1261. aastal.

## Viited
Hamadāni provints

**Hamadāni provints** on 1. järgu haldusüksus (provints) Iraanis. Asub riigi lääneosas Zāgrose mägedes. Provintsi keskus on Hamadān.

2016. aasta rahvaloenduse andmetel oli provintsi rahvaarv 1 738 234.

Provints jaguneb 10 maakonnaks.
Iivo Ranne

**Iivo Ranne** (sünninimega **Ivan Trifonovitš**; 31. detsember 1890 Uhtua – 13. september 1926 Laitila) oli Karjalas 1919. aastal väljakuulutatud riigi valitsuses välisminister. 

Tema abikaasa oli Marina Timofejevna Gavrijeva. 

Pärast Karjala Vabariigi väljakuulutamist valiti Ranne Valgemere Karjala Ajutine Komiteesse, kus ta sisuliselt töötas välisministri kohal. Ta mängis olulist rolli Karjala rahvuslipu ja -vapi väljaarendamisel 1920. aastal. 

Karjala Vabariigi langemise järel pages Ranne Soome. 

## Viited
Rai Isoradio

**Rai Isoradio** on Itaalia kiirteel sõitjatele suunatud raadioteenus, mis edastab liiklusaruandeid (tuntud kui *Onda Verde*) ja Aeronautica Militare koostatud ilmateateid. Edastatakse ka teadaandeid valitsusasutustelt ja avalik-õiguslikelt organisatsioonidelt, raudteeteavet Ferrovie dello Statolt, uudislõike GR1, TG1 ja TG3 programmidelt ning muusikat.

Koostöös kanalitega Autostrade per l'Italia ja Autostrada dei Fiori hõlmab Rai Isoradio kõiki Itaalia maanteid (enamasti 103,3 MHz). Öistel tundidel (0.30–5.30, tuntud kui Isonotte) edastatakse võrgus ka katkematut sõltumatut Itaalia muusikat (liiklusinfo katkestustega iga 30 minuti järel).

## Vaata ka
*RAI

## Välislingid
*Rai Isoradjo koduleht
Hiina Rahvusmuuseum

**Hiina Rahvusmuuseum** (hiina keeles 中国国家博物馆, ''pinyin'''is Zhōngguó Guójiā Bówùguǎn) on Hiinas Pekingis asuv Hiina rahvuslik kunsti- ja ajaloomuuseum. Muuseumi on koondatud Hiina kunst ja piirkonna leiud alates eelajaloolisest perioodist.  

Muuseumi haldab Hiina kultuuriministeerium ja põhiekspositsiooni külastamine on kõigile tasuta. 

Hiina Rahvusmuuseum on üks maailma külastatumaid muuseume. Kuigi 2020. aastal oli muuseum koroonapandeemia tõttu suure osa aastast suletud ning külastajate hulk vähenes 78 protsenti, jäi see 1,6 miljoni külastajaga Louvre'i järel maailmas külastatavuselt teisele kohale.  

## Ajalugu
Hiina Rahvusmuuseum asub Pekingis Tian'anmeni väljaku idaservas 1950. aastatel ehitatud kommunistlikule ajale omases uusklassitsistlikus stiilis hoones. Hoone ehitati ühena 10 hoonest, tähistamaks Hiina Rahvavabariigi asutamise 10. aastapäeva. Pärast valmimist asusid seal Hiina revolutsiooni muuseum (millega mälestati Hiina kodusõda) ja Hiina ajaloo muuseum.  

Nüüdne rahvusmuuseum avati seal 2003. aastal. Muuseumi ala hõlmab 6,5 hektarit. 2011. aastal läbis hoone põhjaliku renoveerimise (autor Saksa arhitektuuribüroo Gerkan, Marg and Partners), mille tulemusena on seal nüüd kolm korda enam ekspositsiooni- ja arhiivipinda – kokku ligikaudu 200 000 ruutmeetrit – ning see on maailma suurim ühes hoones asuv muuseum. 

## Kogud

Rahvusmuuseumi kogudes on ühendatud varasem Hiina revolutsiooni muuseumi ja ajaloomuuseumi kogu. Püsikogusse kuulub 1,05 miljonit museaali.  

Vanimad eksponaadid on eelajaloolisest perioodist ning nende hulka kuuluvad näiteks keraamika, kalligraafia, nefriit- ja pronksesemed. Selle vanim eksponaat on 1,7 miljonit aastat vana ''Homo erectus''<nowiki/>'e leid Yunnani provintsist (*Homo erectus yuanmouensis*). Kõige erilisemate eksponaatide hulka kuuluvad veel Shangi dünastia ajast pärit Simuwu *ding* (ohverdusnõu) ja *zun* (kombetalitustel kasutatav veininõu); läänes valitsenud Zhou dünastia ajast pärit veenõu; Qini dünastia ajast pärit maokujuline *fu*; Hani dünastia ajast pärit elevandiluust ja kuldniitidega valmistatud surirüü; Tangi dünastia *sancai*-tehnikas keraamika ja Songi dünastia keraamika. Muuseumil on ka mahukas mündikogu. 

Püsikogu on jagatud kolmeks suuremaks tervikuks:  

# **Vana-Hiina.** Kogu hõlmab museaale eelajaloolisest perioodist Mingi ja Qingi dünastiani, mille kaudu antakse ülevaade riigi poliitilisest, majanduslikust, kultuurilisest ja sotsiaalsest arengust ning välissuhtlusest. 
# **"Uuenemise teel".** Kogusse kuuluvad museaalid alates 1838.–1842. aastani toimunud Esimesest oopiumisõjast, mida loetakse tänapäevase Hiina algusajaks, ning Hiina Kommunistliku Partei loomise ajast. 
# **"Uuenemise teel: uus ajastu".** Kogu rõhk on tänapäevasel, kommunistliku partei peasekretäri Xi Jinpingi juhitaval Hiinal. 

Püsiekspositsiooni kõrval on avatud tosin teemaväljapanekut: pronks, budistlik skulptuur, mündid, portselan, tänapäevane kunst jne. 

## Viited

## Välislingid

* Hiina Rahvusmuuseumi koduleht (hiina ja inglise keeles)
Mons Porphyrites

**Mons Porphyrites**, tänapäeval **Jabal Abu Dukhkhan**, on antiikaegne kivimurd Araabia kõrbes, Punase merega paralleelses Itbāy mäestikus. See oli 1.-5. sajandil koht, kus saadi punast porfüüri.

Kaevandus asub umbes 45 kilomeetri kaugusel merest Niiluse orus asuva Maximianopolise ehk Kainopolise ja Punase mere ääres Myos Hormose (tänapäeval Abu Sha'ar Al-Qibli) vahelisel teel, 55 kilomeetrit Hurghadast lääne pool Djebel Duchani (kõrgeim tipp 1626 m) järsul kirdenõlval. Mäeahelik koosneb eelkambriumi tardkivimeist. Kivimurrus kaevandati lillakaspunast kuni mustja värvusega ja valgete või roosade päevakivi-fenokristallidega porfüüri (andesiiti), mis oli haruldane ja hinnatud. Purpurset porfüüri leidub vaid väikesel, umbes kuue ruutkilomeetri suurusel alal, teistes kaevanduskohtades toodeti musta või rohekasmusta, valgete kuni kergelt rohekate fenokristallidega porfüüri.

## Viited
Kasarmu tänav (Rakvere)

**Kasarmu tänav** on tänav Rakvere linna põhjaosas. Kaugus linna keskväljakust on linnulennult 1,2 km.

Kasarmu tänav on 139 meetrit pikk, keskmiselt 18,5 meetrit lai ning asub Lennuvälja linnaosas. 20. sajandi alguses oli piirkond veel hoonestamata, tänavad puudusid.

Tänav saab alguse Nortsu tee ja Lennuki tänava ristmikult, kulgeb lääne suunas ja lõpeb Kasarmu tn 4 (AS Jeld-Wen Eesti territoorium) kinnistu piiril. 

Kasarmu tänava põhjaküljel on hoonestamata tootmismaa. Tänava lõunaküljel (Kasarmu tn 3) asub Virumaa loomade varjupaik. Selle kõrval (Nortsu tee 3) paikneb 1927. aastal rajatud Eesti Vabariigi kaitseväe kasarmu (arhitekt Johann Ostrat). Nõukogude ajal paiknesid kasarmus okupatsioonivägede staap, komandopunkt ja juhtkonnadivisjon. 1990. aastate alguses toimus hoones tulekahju, mille käigus katusekonstruktsioonid hävisid. Praegu on hoone välisseinad konserveeritud.

Tänav on välisvalgustuse, asfaltkattega sõidutee ning kivikattega kõnniteega.

## Viited

## Välislingid
*Geoportaal
Oleg Sõnajalg

**Oleg Sõnajalg** (sünninimi **Oleg Vitjuk**, 5. oktoober 1959 – 17. mai 2025 Kauttua, Eura vald, Soome) oli Eesti muusik ja ettevõtja. 

Ta sai tuntuks pereansamblis Sõnajalg, kus olid ka tema vend Andres Sõnajalg ning mõlema kaksikõdedest abikaasad Siiri ja Viivi Sõnajalg. Muusika müügist teenitud miljonid rublad aitasid aluse panna Sõnajalgade edasisele äritegevusele.

1990. aastatel käivitati telekanal TV1 ning tehti kinnisvaratehingud, kuid kümnendi lõpuks läks AS Sõnajalg (mis muudeti nime alla AS Ämälärd) pankrotti. Vendi süüdistati raskes juhtimisveas ning pankrotimenetluse lõpuni kehtestati neile täielik ärikeeld. Üks nõue paisus 94,25 miljoni kroonini, kuid jäi aegumise tõttu rahuldamata. Küll rahuldas kohus 2006. aastal 12,72 miljoni kroonise nõude, aga see jäi täies ulatuses sisse nõudmata ning pankrotimenetluse kulud ületasid summat, mida võlausaldajatel õnnestus antud laenudest tagasi saada.

Seejärel tegeles Oleg Sõnajalg koos oma vennaga tuuleenergeetika arendamisega ja nad on loonud tuulegeneraatoreid tootva ettevõtte Eleon. Tähelepanu on pälvinud Aidu tuulepargi rajamine Ida-Virumaal, mis oli pikalt õiguslikes vaidlustes.

Oleg Sõnajalg hukkus 17. mail 2025 Eura kopteriõnnetuses Soomes.

Tema mälestusteenistus peeti 31. mail Tallinna Jaani kirikus ning samal päeval maeti ta Saaremaal Karja kalmistule abikaasa Viivi Sõnajala kõrvale. Sark transporditi Tallinnast Saaremaale helikopteriga.

## Isiklikku
Abikaasa Viiviga (1962–2021) kasvatas ta üles viis last. 

Ta oli pärast abikaasa surma suhtes Catherine Raudverega. Nad kohtusid esimest korda 2021. aasta oktoobris ja kihlusid 2023. aastal Gomera saarel.

## Viited
Alar Karise presidendivisiidid

Allpool on ülevaade Eesti presidendi Alar Karise ametialastest välisvisiitidest.

Visiitide arv riigi kohta, kus president Karis on reisinud:
* **Üks**: Albaania, Angola, Botswana, Hispaania, Holland, Iisrael, India, Iraak, Jordaania, Kanada, Kasahstan, Korea Vabariik, Küpros, Malta, Montenegro, Norra, Palestiina, Sloveenia, Taani ja Türgi
* **Kaks**: Araabia Ühendemiraadid, Egiptus, Moldova, Portugal, Rootsi ja Slovakkia ja Vatikan
* **Kolm**: Island, Itaalia, Rumeenia ja Saksamaa
* **Neli**: Belgia, Šveits ja Ukraina
* **Viis**: Prantsusmaa, Soome ja Suurbritannia
* **Kuus**: Ameerika Ühendriigid
* **Seitse**: Leedu
* **Kaheksa**: Poola
* **Kümme**: Läti
Kris Letang

**Kristopher Joseph Pierre Irwin Letang** (sündinud 24. aprillil 1987 Montréalis) on Kanada jäähokimängija, kes mängib kaitsjana NHL-i klubis Pittsburgh Penguins.

Aastatel 2004–2007 mängis ta Quebec Major Junior Hockey League'i klubis Val–d'Or Foreurs.

2005. aastal valis Penguins ta NHL-i ''draft''is 62. valikuna. NHL-is debüteeris ta Penguinsi meeskonnas hooajal 2006–07. Penguinsi põhikoosseisu on ta kuulunud alates hooajast 2007–08.

Aastatel 2009, 2016 ja 2017 on Letang võitnud Penguinsiga Stanley karikavõistlused. 2012–13 põhihooajal oli Letang Montreal Canadiensi mängija P. K. Subbani kõrval liiga resultatiivseim kaitsemängija (5+33). Lisaks oli Letang kõige resultatiivsem kaitsemängija ka 2012–13 väljalangemismängudes (3+13) ning valiti samal hooajal liiga teise sümboolsesse koosseisu (*NHL Second All-Star Team*). *Second All-Star Team*i valiti ta ka hooajal 2015–16. NHL-i tähtede mängule on Letang valitud kokku kuus korda (aastatel 2011, 2012, 2016, 2018, 2019 ja 2020).

Aastatel 2006 ja 2007 tuli Letang Kanada kuni 20-aastaste koondisega juunioride maailmameistriks.

## Välislingid

* Kris Letang NHL.com lehel
* Kris Letang hockeydb.com lehel
Viktor Liina

**Viktor Liina** (vene keeles Виктор Николаевич Лиина; sündinud 19. juulil 1968 Petseris Pihkva oblastis) on setu juurtega Venemaa sõjaväelane, alates 21. aprillist 2023 Venemaa mereväe Vaikse ookeani laevastiku ülem. 
5. oktoobrist 2021 21. aprillini 2023 oli ta Vene mereväe Balti laevastiku ülem , admiral (2022). 

Sünnilinnast Petserist lahkus ta pärast keskkooli lõpetamist, kui läks Leningradi Leninliku Komsomoli nimelisse Kõrgemasse Allveelaevnike Kooli. 1990. aastal asus ta teenima allveelaevadel ning jõudis väga kiiresti ja väga noorelt, 31-aastaselt, Venemaa Põhjalaevastiku koosseisu kuulunud tuumaallveelaeva Segež kapteniks. 

Viktor Liina alustas sõjaväelist karjääri Põhjalaevastiku allveelaeva navigatsioonilahinguüksuse insenerina. 2010. aastal asus Liina juhtima Põhjalaevastiku Valge mere mereväebaasi ning 2012. aastal sai ta kontradmirali auastme. 2014. aastal astus ta Vene Föderatsiooni relvajõudude peastaabi sõjaväeakadeemiasse, mille lõpetas 2016. aastal ja temast sai Musta mere laevastiku ülema esimene asetäitja. 

2019. aastal sai Liinast peastaabi ülema Valeri Gerassimovi asetäitja ning 2021. aastal määrati ta Balti laevastiku ülemaks. 2022. aastal andis president Vladimir Putin talle admirali auastme.

## Viited

## Tunnustus
*Nahhimovi orden 
*Žukovi medal
Anton Forsberg

**Anton Forsberg** (sündinud 27. novembril 1992 Härnösandis) on Rootsi jäähokimängija, kes mängib väravavahina NHL-i klubis Ottawa Senators.

Rootsi kõrgliigas debüteeris Forsberg hooajal 2011–12 Modo Hockey meeskonnas.

2011. aastal valis Columbus Blue Jackets ta NHL-i ''draft''is 188. valikuna. 2013. aastal sõlmis ta Blue Jacketsiga kolmeaastase lepingu. Hooaja 2013–14 lõpus debüteeris ta American Hockey League'is (AHL) Blue Jacketsi noorteklubis Springfield Falcons. NHL-is debüteeris Forsberg Blue Jacketsi meeskonnas 1. novembril 2014 mängus New Jersey Devilsi vastu. Blue Jacketsis jäi Forsberg varuväravavahi rolli, saades kolme hooaja jooksul kirja kokku kümme mängu. NHL-is on ta hiljem mänginud veel Chicago Blackhawksi (hooajal 2017–18), Carolina Hurricanesi (hooajal 2019–20) ja Ottawa Senatorsi (alates hooajast 2020–21) ridades.

NHL-i kõrval on Forsberg enam mänguaega saanud AHL-is. Aastatel 2015 ja 2017 on ta valitud AHL-i tähtede mängule. 2016. aastal võitis ta Blue Jacketsi noorteklubiga Lake Erie Monsters Calder Cup'i. Hooaja 2015–16 väljalangemismängudes oli Forsberg AHL-is parima tõrjeprotsendiga väravavaht (94,9%) ja lasi endale lüüa keskmiselt kõige vähem väravaid mängus (1,34).

2012. aastal tuli Fosberg Rootsi kuni 20-aastaste koondisega juunioride maailmameistriks.

## Viited

## Välislingid
* Anton Forsberg NHL.com lehel
* Anton Forsberg hockeydb.com lehel
Pierre Engvall

**Pierre Ove Tommy Engvall** (sündinud 31. mail 1996 Ljungbys) on Rootsi jäähokimängija, kes mängib ründajana NHL-i klubis New York Islanders.

Hooajal 2014–15 debüteeris ta Rootsi kõrgliigas Frölunda HC. Aastatel 2015–2017 mängis ta Rootsi esiliigaklubis Mora IK. Hooajal 2017–18 mängis ta Rootsi kõrgliigaklubis HV71.

2014. aastal valis Toronto Maple Leafs ta NHL-i ''draft''is 188. valikuna. Hooaja 2017–18 lõpus asus ta mängima American Hockey League'is (AHÖ) Maple Leafsi noorteklubis Toronto Marlies ning võitis samal hooajal klubiga Calder Cup'i. 2018. aasta mais sõlmis ta Maple Leafsiga kaheaastase lepingu. NHL-is debüteeris Engvall 19. novembril 2019 mängus Vegas Golden Knightsi vastu ja lõi esimese värava kaks päeva hiljem mängus Arizona Coyotesi vastu. 2020. aasta veebruaris pikendas ta Maple Leafsiga lepingut kahe aasta võrra. Hooajal 2021/22 tegi Engvall NHL-is seni oma resultatiivseima hooaja (15+20).

2023. aasta veebruaris kaubeldi Engvall Maple Leafsist New York Islandersi.

## Viited

## Välislingid
* Pierre Engvall NHL.com lehel
* Pierre Engvall hockeydb.com lehel
Oleg Pjatnitski

**Oleg Pjatnitski** on endine Eesti kurjategija ja sarimõrvar.

1983. aastal mõisteti ta vangi.

Ta vabanes vanglast tingimisi 2021. aasta aprillis, olles vanglas umbes 38 aastat.

## Välislingid

Endine eluaegne vang Oleg Pjatnitski vabanes vanglast
Connor Murphy

**Connor Murphy** (sündinud 26. märtsil 1993 Bostonis) on USA jäähokimängija, kes mängib kaitsjana NHL-i klubis Chicago Blackhawks. Ta on klubi meeskonna asekapten.

Aastatel 2011–2013 mängis ta Ontario Hockey League'i klubis Sarnia Sting.

2011. aastal valis Phoenix Coyotes ta NHL-i ''draft''is 20. valikuna. NHL-is debüteeris ta 16. novembril 2013 mängus Tampa Bay Lightningi vastu ja lõi selles mängus ka värava.

2017. aasta juunis kaubeldi ta Chicago Blackhawksi.

2013. aastal tuli Murphy USA kuni 20-aastaste koondisega juunioride maailmameistriks. Aastatel 2015 ja 2018 võitis ta USA jäähokikoondise koosseisus maailmameistrivõistlustelt pronksmedali. 2016. aasta maailmameistrivõistlustel, kus ta saavutas USA koondisega neljanda koha, lõi ta turniiril kaitsemängijatest enim väravaid (kokku kolm väravat).

Tema isa Gord Murphy mängis NHL-is kokku nelja klubi koosseisus.

## Välislingid
* Connor Murphy NHL.com lehel
* Connor Murphy hockeydb.com lehel
Clovise kultuur

**Clovise kultuur** on eelajalooline paleoameerika kultuur, mis on nime Clovise linna järgi New Mexico osariigis, kust lähedalt kaevati 1930. aastate alguses välja kultuurile omaseid kivist tööriistu.
2022. aasta Euroopa meistrivõistlused korvpallis

**2022. aasta Euroopa meistrivõistlused [[korvpall]]is** (ametliku nimega FIBA EuroBasket 2022) olid 41. Euroopa meistrivõistlused korvpallis.

See oli esimene Euroopa meistrivõistluste finaalturniir pärast kokkuleppele jõudmist, et võistlus toimub iga nelja aasta tagant sarnase kvalifikatsioonisüsteemiga nagu FIBA ​​korvpalli maailmameistrivõistlustel. Algselt pidi finaalturniir toimuma 2.–19. septembrini 2021, kuid koroonapandeemia ja 2020. aasta suveolümpiamängude 2021. aastale edasilükkamise tõttu viidi võistlused läbi 1. - 20. septembrini 2022.

Nagu ka kahel eelmisel Euroopa meistrivõistlusel, korraldasid finaalturniiri koos neli riiki. Alagrupimängud peeti Tšehhis, Gruusias, Saksamaal ja Itaalias. Väljalangemismängud ja finaal mängiti Saksamaal Berliinis.

## Finaalturniiri mängupaigad

## Kvalifitseerumine
Eelkvalifikatsiooni turniirid algas 2017. aasta novembris, sealhulgas alustas viis meeskonda, kes 2019. aasta MM-i Euroopa eelkvalifikatsioonist välja langesid. Eelturniirid olid 3-ringilised, millest kokkuvõttes 4 paremat võistkonda said edasi. Kvalifikatsiooniturniirid algasid veebruaris 2020 kaheksas alagrupis, finaalturniirile said 20 meeskonda. Turniiri korraldajad (Tšehhi, Gruusia, Saksamaa ja Itaalia) osalesid kvalifikatsioonimängudes, hoolimata sellest, et nad olid juba finaalturniirile pääsenud. Pärast 2022. aasta Venemaa sissetungi Ukrainasse arvati Venemaa koondis finaalturniirilt välja ja asendati Montenegroga. 

### Finaalturniiril osalejad

## Alagrupimängud
### A alagrupp

***K** – koduväljakul mänginud meeskond
*Võrdsete punktide korral arvestatud omavahelistes mängudes: 1.Punktid 2.Mängu tulemus 3.Korvide suhe 4.Visatud korvid
*Paremusjärjestus: 
**a  Türgi 4p, Montenegro 3p, Belgia 2p
**b  Bulgaaria 92:80 Gruusia

### B alagrupp

***K** – koduväljakul mänginud meeskond
*Võrdsete punktide korral arvestatud omavahelistes mängudes: 1.Punktid 2.Mängu tulemus 3.Korvide suhe 4.Visatud korvid
*Paremusjärjestus:
**a. Sloveenia 88:80 Saksamaa
**b. Leedu 87:70 Bosnia ja Hertsegoviina 

### C alagrupp

***K** – koduväljakul mänginud meeskond
*Võrdsete punktide korral arvestatud omavahelistes mängudes: 1.Punktid 2.Mängu tulemus 3.Korvide suhe 4.Visatud korvid
*Paremusjärjestus: 
**a. Ukraina 3p, +6; Horvaatia 3p, 0; Itaalia 3p, -6

### D alagrupp

***K** – koduväljakul mänginud meeskond
*Võrdsete punktide korral arvestatud omavahelistes mängudes: 1.Punktid 2.Mängu tulemus 3.Korvide suhe 4.Visatud korvid
*Paremusjärjestus: 
**a. Soome 89:59 Poola
**b. Tšehhi 88:77 Iisrael

## Väljalangemismängud
#### Kaheksandikfinaalid

## Paremusjärjestus

## Statistika
### Edukamad mängijad

;Punktid

;Lauapallid

;Söödud

;Blokid

;Vaheltlõiked

;Efektiivsus

## Viited
Raudtee tänav (Rakvere)

**Raudtee tänav** on tänav Rakveres, see paikneb linna põhjaosas. Kaugus linna keskväljakust on linnulennult 1,1 km.

Raudtee tänav on 510 meetrit pikk, keskmiselt 12,0 meetrit lai ning asub Lennuvälja linnaosas. 20. sajandi esimeses pooles oli tänava ümbrus veel hoonestamata, seal paiknes kohalik tee.

Tänav saab alguse Nortsu tee ja Tootmise tänava ristmikult, kulgeb ida suunas ja lõpeb Arkna tee alguses.
Raudtee tänava ristub põhja poolt Raua tänavaga.

Raudtee tänava lõunaküljel asuvad ühekorruselised väikeelamud, mis piirnevad lõuna suunas Tallinna–Narva raudtee maaga. Tänava põhjaküljel, Raudtee tn 2, paikneb endine okupatsioonivägede garaažihoonestu, mis on ümber ehitatud autode teenindushooneks.
Aadressil Raua 1 asub tänava ääres Kuusakoski AS-i vanaraua kokkuostu piirdega ümbritsetud maa-ala.

Tänav on välisvalgustuse, asfaltkattega sõidutee ja kõnniteega.

## Viited

## Välislingid
*Geoportaal
*Vaade Raudtee tänavale Arkna tee algusest lääne suunas
Barbora Krejčíková

**Barbora Krejčíková** (sündinud 18. detsember 1995 Brnos) on Tšehhi profitennisist. Tema parim koht WTA edetabelis on üksikmängus 3. ja paarismängus 1.

Paarismängus tuli ta koos Kateřina Siniakovága 2020. aasta suveolümpiamängudel olümpiavõitjaks.
ELi tervisealasteks hädaolukordadeks valmisoleku ja neile reageerimise asutus

**ELi tervisealasteks hädaolukordadeks valmisoleku ja neile reageerimise asutus** (inglise keeles *European Health Emergency Preparedness and Response Authority*) (**HERA**) on Euroopa Komisjoni peadirektoraat.

Euroopa Komisjoni president Ursula von der Leyen teatas asutuse loomise kavast 2020. aastal. HERA asutati 16. septembril 2021.

## Ülesanded

* meditsiinivahendite seisukohast oluliste terviseohtude hindamine ja kogumine;
* kõrgetasemelise teadus- ja arendustegevuse edendamine meditsiinivahendite ja nendega seotud tehnoloogiate valdkonnas;
* turuprobleemide lahendamine ja liidu avatud strateegilise autonoomia suurendamine meditsiinivahendite tootmisel;
* meditsiinivahendite kiire hankimine ja levitamine;
* meditsiinivahendite varu loomise suutlikkuse suurendamine;
* meditsiinivahenditega seotud valmisoleku ja reageerimise alaste teadmiste ja oskuste parandamine.

## Vaata ka
* COVAX

## Viited
Justin Braun

**Justin Timothy Braun** (sündinud 10. veebruaril 1987 Saint Paulis Minnesotas) on USA jäähokimängija, kes mängib kaitsjana Saksamaa kõrgliigaklubis Straubing Tigers.

Aastatel 2006–2010 mängis Braun Amhersti Massachusettsi Ülikooli jäähokimeeskonnas.

2007. aastal valis San Jose Sharks ta NHL-i ''draft''is 201. valikuna. NHL-is debüteeris ta Sharksi meeskonnas 26. novembril 2010 mängus Vancouver Canucksi vastu. Esimese värava lõi ta liigas sama aasta 2. detsembril mängus Ottawa Senatorsi vastu. Hooajal 2010–11 sai ta mõnevõrra enam mänguaega American Hockey League'is mängivas San Jose Sharksi noorteklubis Worcester Sharks ning valiti 2011. aastal ka AHL-i tähtede mängule.

Sharksi meeskonnas mängis Braun kokku üheksal hooajal ja jäi vaid ühel hooajal klubiga väljalangemismängudest välja. Parimaks tulemuseks oli Stanley karikavõistluste finaali jõudmine hooajal 2015–16; finaalseerias kaotati Pittsburgh Penguinsile mängudega 2:4. Tema kõige resultatiivsem põhihooaeg oli 2017–18 (5+28). Väljalangemismängudes oli ta kõige resultatiivsem 2015–16 (2+5). Hooaja 2012–13 alguses toimunud NHL-i tööseisaku ajal mängis Braun Soome kõrgliiga klubis Tappara.

2019. aasta juunis müüdi Brauni mängijaõigused Philadelphia Flyersile. 2022. aasta märtsis kaubeldi ta Flyersist New York Rangersisse. 2022. aasta juulis naasis Braun Flyersisse, kellega sõlmis üheaastase lepingu.

2023. aasta juulis sõlmis ta üheaastase lepingu Saksamaa kõrgliigaklubiga Straubing Tigers.

USA jäähokikoondise koosseisus osales Braun 2012. aasta maailmameistrivõistlustel.

## Viited

## Välislingid
* Justin Braun NHL.com lehel
* Justin Braun hockeydb.com lehel
Ryan Ellis

**Ryan James Ellis** (sündinud 3. jaanuaril 1991 Hamiltonis Ontario provintsis) on Kanada jäähokimängija, kes mängib kaitsjana NHL-i klubis Philadelphia Flyers.

Aastatel 2007–2011 mängis ta Ontario Hockey League'i (OHL) klubis Windsor Spitfires. Aastatel 2009 ja 2010 tuli ta klubiga OHL-i meistriks. Hooajal 2008–09 oli ta liigas kõige resultatiivsem kaitsemängija (22+67) ning pälvis liiga hooaja parimale kaitsemängijale antava Max Kaminsky Trophy. Teist korda sai ta Max Kaminsky Trophy hooajal 2010–11, mil ta oli taas resultatiivseim kaitsemängija (24+77). Hooajal 2010–11 pälvis Ellis lisaks OHL-i hooaja silmapaistvamale mängijale antava Red Tilson Trophy ning valiti kogu Canadian Hockey League'i hooaja parimaks kaitsjaks ja mängijaks.

2009. aastal valis Nashville Predators ta NHL-i ''draft''is 11. valikuna. NHL-is debüteeris ta Predatorsi meeskonnas hooajal 2011–12. Esimese värava lõi ta liigas 7. jaanuaril 2012 mängus Carolina Hurricanesi vastu. Predatorsis mängis Ellis kokku kümme hooaega. Vaid kahel hooajal ei jõudnud ta klubiga Stanley karikavõistluste väljalangemismängudele. Hooajal 2016–17 jõudis ta Predatorsiga Stanley karikavõistluste finaali, kus kaotati Pittsburgh Penguinsile mängudega 2:4.

2021. aasta juulis kaubeldi ta Philippe Myersi ja Nolan Patricki vastu Philadelphia Flyersisse.

2009. aastal tuli Ellis Kanada kuni 20-aastaste koondisega juunioride maailmameistriks. Aastatel 2010 ja 2011 võitis ta koondisega juunioride maailmameistrivõistlustel hõbemedali. 2011. aasta juunioride maailmameistrivõistlustel oli Ellis koondise kapten. Ta oli turniiril resultatiivseim kaitsemängija (3+7) ja valiti turniiri parimaks kaitsjaks. Kanada jäähokikoondise koosseisus tuli ta maailmameistriks 2016. aastal.

## Viited

## Välislingid

* Ryan Ellis NHL.com lehel
* Ryan Ellis hockeydb.com lehel
Üllő

**Üllő** on linn Ungaris Pesti komitaadis Vecsési kreisis. See asub Budapesti südalinnast ligikaudu 25 km kagus.

## Viited

## Vaata ka
*Üllői út
Nagykáta

**Nagykáta** on linn Ungaris Pesti komitaadis, Nagykáta kreisi halduskeskus. See asub Budapesti südalinnast umbes 60 km idas.

## Viited
Szob

**Szob** (saksa keeles *Zopp an der Donau*) on linn Ungaris Pesti komitaadis, Szobi kreisi halduskeskus. See asub Doonau jõe vasakkaldal umbes 40 km kaugusel Budapesti südalinnast.

## Viited
Ráckeve

**Ráckeve** (serbia keeles *Српски Ковин* ehk *Srpski Kovin*) on linn Ungaris Pesti komitaadis, Ráckeve kreisi halduskeskus. See asub Csepeli saarel Doonau jõeharu paremkaldal umbes 37 km kaugusel Budapesti südalinnast.

## Viited

## Vaata ka
*Ráckevei HÉV
Ráckevei HÉV

**Ráckevei HÉV** (aruandlusmärgina **H6**) on üks Budapesti äärelinna pendelrongi viiest liinist. See avati 1887. aastal ja ühendab Budapesti (täpsemalt Közvágóhídi Ferencvárosis) Ráckevega.

## Vaata ka
*Szentendrei HÉV

## Välislingid
*
Näovisiir

**Näovisiir** on isikukaitsevahend, mille eesmärk on kaitsta kandja nägu (või näo osa) mitmesuguste ohtude eest.

## Välislingid
Zoom (rakendus)

**Zoom koosolekud** (lüh. zoom) on Zoom Video Communications'i välja töötatud patenteeritud videokonverentsitarkvara.  Tasuta plaan võimaldab kuni 100 samaaegset osalejat 40-minutilise ajapiiranguga.  Kasutajatel on võimalus uuendada, tellides tasulise plaani.  Kõrgeim plaan toetab kuni 1000 samaaegset osalejat koosolekutel, mis kestavad kuni 30 tundi.

## Viited

## Välislingid
* Zoom
Viktor Arvidsson

**Johan Viktor Arvidsson** (sündinud 8. aprillil 1993 Kusmarkis) on Rootsi jäähokimängija, kes mängib NHL-i klubis Los Angeles Kings ründajana paremäärel.

Ta alustas klubikarjääri Rootsi klubis Skellefteå AIK, debüteerides Rootsi kõrgliigas hooajal 2010–11. Aastatel 2013 ja 2014 tuli ta Skellefteåga Rootsi meistriks.

2014. aastal valis Nashville Predators ta NHL-i ''draft''is 112. valikuna. Sama aasta juulis sõlmis ta Predatorsiga kolmeaastase lepingu. Suurem osa hooajast 2014–15 mängis ta American Hockey League'is Predatorsi noorteklubis Milwaukee Admirals, kus ta lõi 22 väravat ja andis 33 väravasöötu ning valiti liiga hooaja sümboolsesse koosseisu.

NHL-is debüteeris Arvidsson Predatorsi meeskonnas 21. märtsil 2015 mängus Buffalo Sabresi vastu. Esimese värava lõi ta sama aasta 8. oktoobril mängus Carolina Hurricanesi vastu. 11. veebruaril 2017 tegi ta mängus Florida Panthersi vastu oma esimese kübaratriki NHL-is. Hooajal 2016–17 lõi ta NHL-is kokku 31 väravat ja andis 30 väravasöötu. Samal hooajal jõudis ta Predatorsiga Stanley karikavõistluste finaali, kus kaotati Pittsburgh Penguinsile mängudega 2:4. 2017. aasta juulis pikendas ta Predatorsiga lepingut seitsme aasta võrra. Hooajal 2018–19 lõi Arvidsson 58 liigamänguga 34 väravat. Järgmistel hooaegadel jäid tema tabamusteks vastavalt vaid 15 ja 10 väravat ning 2021. aasta juulis kaubledi ta Los Angeles Kingsile.

2013. aastal võitis Arvidsson Rootsi kuni 20-aastaste koondisega juunioride maailmameistrivõistlustel hõbemedali. 2018. aastal tuli ta Rootsi jäähokikoondisega maailmameistriks.

## Viited

## Välislingid
* Viktor Arvidsson NHL.com lehel
* Viktor Arvidsson hockeydb.com lehel
Liinilaev (sõjandus)

**Liinilaev** on purjelaevade ajastu sõjalaev, mille peakaliibri suurtükid paiknesid laeva külgedel mitmel tekil luukide taga. 

Maksimaalse tõhususe andis seetõttu taktika, kus laevad sõitsid üksteise järel liinis ja andsid järjestikku sihtmärgi (näiteks kindlus või sadam) pihta kogupauke. Laevastikevaheliste lahingute puhul purjetasid laevade liinid samuti üksteisest mööda ja andsid kogupauke, aga tulenevalt tollaste laevade suurtükkide aeglasest laadimisest ja vähesest efektiivsusest läksid lahingud lõpuosas tihti käsitsivõitluse teel laevade vallutamiseni. 

Terminit kasutati hiljem raudlaevade ajastul ka lahingulaeva tähenduses. Puulaevade ajastul olid liinilaevad peamised suuremad sõjalaevad - säilinud on näiteks admiral Nelsoni lipulaev HMS Victory ja Rootsis eksponeeritakse esimesel reisil ehitusvigade tõttu (ebastabiilne) uppunud liinilaeva Vasa. 

Liinilaevu toetasid teadete edastamisel, luurel ja varustamisel väiksemad, kergema relvastusega ja kiiremad alused, näiteks ühe kahuritekiga fregatid.
Nortsu tee

**Nortsu tee** on tänav Rakvere linna põhjaosas. Kaugus linna keskväljakust on linnulennult 1,1–1,9 km. Tänava nimi on tulnud saksakeelsest nimest Nord, kuna tee kulgeb põhja suunas.

Nortsu tee on 932 meetrit pikk, keskmiselt 22,0 meetrit lai ning asub Lennuvälja linnaosas. 20. sajandi esimeses pooles oli tänava ümbrus veel hoonestamata, seal paiknes kohalik tee.

Tänav saab alguse Raudtee tänava ristmikult, kulgeb põhja suunas ja lõpeb Papiaru tänava ringristmikul.
Nortsu tee ristub lääne poolt Kasarmu tänavaga ja ida poolt Lennuki tänavaga.

Praeguse Nortsu tee ja Kasarmu tänava ristmiku juurde (Nortsu tee 3) ehitati 1927. aastal Eesti kaitseväe suur punastest tellistest 5. jalaväepataljoni kasarm (tuntud ka kui Nortsu kasarm), mis oli osa sõjaeelsest Rakvere sõjaväelinnakust. Kasarmuhoone arhitekt oli Johann Ostrat. 1. diviisi 2. Suurtükiväegrupi kasarmuhoone Nortsu teel valmis 1924 ja on nüüdseks hävinud.

Eesti NSV ajal paiknesid kasarmus Nõukogude väeosa staap, komandopunkt ja juhtkonnadivisjon. NSV Liidu strateegiliste raketivägede 23. kaardiväe raketidiviisi 304. kaardiväe raketipolgu staap, komandopunkt ja juhtkonnadivisjon asusid endises 5. jalaväepataljoni kasarmus Nortsu tee alguses. Raketipolgu elamud asusid Lennuki tänaval. 1980. aastail aga NSV Liidu õhukaitsevägede 14. õhukaitsediviisi 207. seniitraketi- ehk õhutõrjeraketibrigaadi juhtkond ja teenindusallüksused. Brigaadi staap asus Nortsu kasarmus. Nortsu tee 13 asusid maa-alune komandopunkt ja lasketiir. 1990. aastate alguses toimus hoones tulekahju, mille käigus katusekonstruktsioonid hävisid. Praegu on hoone välisseinad konserveeritud. 1996–2012 haldas lasketiiru (0,5 ha) ja maa-alust juhtimispunkti (0,5 ha) Kaitseliidu Lääne-Viru malev.

Nortsu tee idakülje kesk- ja põhjaosas asuvad tootmisettevõtete kinnistud ja hooned, mis on 21. sajandil rajatud Rakvere tööstuspargi detailplaneeringu alusel. Lääneküljel paiknevad riigikaitsemaa ja tootmismaa kinnistud. Tänava lõunaosas asuvad Nõukogude Liidu aegsed tootmishooned.

Tänav on rajatud välisvalgustuse, asfaltkattega sõidutee ja kergliiklusteega.

## Viited
Nani Bregvadze

**Nani Bregvadze** (gruusia keeles *ნანი გიორგის ასული ბრეგვაძე*, ; sündinud 21. juulil 1936 Tbilisis) on gruusia laulja, pianist ja pedagoog, NSV Liidu rahvakunstnik (1983).

Ta kasvas muusikalembeses perekonnas, lõpetas muusikakooli ja seejärel muusikatehnikumi.
Alates 1956. aastast esines Gruusia Polütehnilise Instituudi isetegevuslikus estraadiorkestris, 1957 sai temast VI ülemaailmse noorte ja üliõpilaste festivali laureaat. 

1963 lõpetas ta Тbilisi Konservatooriumi klaveri erialal, lauluharidust tal pole. 
Juba üliõpilaspõlves laulis ta Gruusia riikliku filharmoonia estraadiorkestris Rero. 

1964 gastroleeris ta koos Moskva Music Halliga Pariisis. Seejärel oli ta 15 aastat vokaal-instrumentaalansambli Orera solist; sel perioodil esines ta enam kui 80 riigis. 1966 ühines ansambliga laulja Vahtang Kikabidze, kellest sai Bregvadze lähedane sõber. 
 
1980. aastal alustas Bregvadze soolokarjääri.

1997. aastal asutas ta loomeettevõtte Nani, mille eesmärk on toetada Gruusia noori lauljaid ning korraldada välismaiste lauljate esinemisi Gruusias. 

## Tunnustus
* Gruusia NSV teeneline kunstnik (1968)
* Gruusia NSV rahvakunstnik (1974)
* NSV Liidu rahvakunstnik (1983)
* Tbilisi aukodanik (1995)
* Au orden (Gruusia) (1997, silmapaistva panuse eest Gruusia poplaulukunsti arendamisse ja populariseerimisse ning kauaaegse tegutsemise eest selles valdkonnas)
* Gruusia riiklik preemia (1998)
* Heategevuse kuldmedal (2003)
* valiti Venemaa Kunstide Akadeemia välisliikmeks (2007)
* Sõpruse orden (Venemaa, 2008) 
* aunimetus „Gruusia sajandi laulja”
Detsember 2021

**Detsember 2021**, kroonika.

2021. aasta detsember algas kolmapäeval ja lõppes 31 ööpäeva pärast reedel.

## [[6. detsember]]
* Austrias astus ametisse liidukantsler Karl Nehammer.
* Ameerika Ühendriigid kuulutasid välja diplomaatilise boikoti 2022. aasta taliolümpiamängudele. Varsti liitusid sellega Kanada, Suurbritannia ja Austraalia.

## [[8. detsember]]
* Saksamaal astus ametisse uus liidukantsler Olaf Scholz ja tema valitsus.
* USA presidendi Joe Bideni ja Venemaa presidendi Vladimir Putini vahel toimus videokohtumine.

## [[10. detsember]]
* Soome valitsus teatas, et riik ostab Ameerika Ühendriikidest 64 hävitajat F-35 ja 200 tiibraketti AGM-158 JASSM.
* Maria Ressale ja Dmitri Muratovile anti Oslos üle Nobeli rahuauhind.

## [[12. detsember]]
* Uus-Kaledoonias toimus iseseisvusreferendum, millel hääletas üle 96% hääletamas käinutest iseseisvuse vastu. Iseseisvuse pooldajad boikoteerisid referendumit. Hääletamas käis alla 44% hääleõiguslikest valijatest.

## [[15. detsember]]
*Saksamaal mõistis kohus eluks ajaks vangi Venemaa kodaniku Vadim Krassikovi, kes 23. augustil 2019 oli Berliini Kleinen Tiergarteni pargis surnuks tulistanud Gruusia kodanikust tšetšeeni Zelimhan Hangošvili. Kohtu sõnul oli mõrv Vene riigi tellitud ning tapja oli FSB agent.

## [[17. detsember]]
*Jaapanis Ōsakas asuvas kaheksakorruselises ärihoones asunud psühhiaatriakliinikust alguse saanud tulekahjus hukkus vähemalt 26 inimest.
*Maailma Terviseorganisatsioon andis erakorralise kasutusloa Novavaxi koroonavaktsiinile.

## [[19. detsember]]
*Tšiilis võitis presidendivalimised vasakpoolne Gabriel Boric.

## [[21. detsember]]
*Saksamaal astus Berliini linnapea ametisse sotsiaaldemokraat Franziska Giffey.

## [[24. detsember]]
* Lõuna-Korea president Moon Jae-in andis armu korruptsioonikuritegudes süüdi mõistetud endisele presidendile Park Geun-hyele ja käskis ta vabastada vanglast 31. detsembril 2021. 

## [[25. detsember]]
* James Webbi kosmoseteleskoop startis Guajaana kosmosekeskusest kanderakett Ariane 5 pardal kosmosesse ning asus teele Lagrange'i punkti L2 poole.

## [[27. detsember]]
*Somaalias vabastas president Maxamed Cabdullaahi Maxamed ametist peaministri Mohamed Hussein Roble.

## [[28. detsember]]
*Eestis algas rahva ja eluruumide loendus.
*Venemaal otsustas Venemaa Ülemkohus sulgeda  ajaloo- ja inimõigusorganisatsiooni Memorial, kuna viimane rikkuvat Venemaa välisagentide seadust.

## [[29. detsember]]
*Hongkongis korraldas politsei läbiotsimise sõltumatu uudisteagentuuri Stand News ruumides ning vahistas mitu agentuuri töötajat. Ettevõte oli sunnitud oma tegevuse lõpetama.

## [[31. detsember]]
*Saksamaal lõpetasid tegevuse Grohnde ja Brokdorfi tuumajaam ning Gundremmingeni tuumajaama viimane töös olnud reaktor C.

## Viited
Urmas Jürivete

**Urmas Jürivete** (sündinud 1953) on eesti entomoloog.

Urmas Jürivete on uurinud Eesti liblikaid, eriti pisiliblikaid, samuti kiletiivalisi, eriti astlalisi.

## Teoseid
*Urmas Jürivete, Erki Õunap 2008. *Eesti liblikad: kataloog / Estonian lepidoptera: catalogue*. Tallinn: Eesti Lepidopteroloogide Selts.
Tabrīz

**Tabrīz** (pärsia تبریز, aserbaidžaani *Təbriz*) on linn Iraani loodeosas, Ida-Aserbaidžaani provintsi keskus ja Iraani suuruselt kolmas linn.

## Viited

## Välislingid
*Tabrizi koduleht (*pärsia keeles*)
Ryan Johansen

**Ryan Johansen** (sündinud 31. juulil 1992 Vancouveris) on Kanada jäähokimängija, kes mängib keskründajana NHL-i klubis Colorado Avalanche.

Aastatel 2009–2011 mängis ta Western Hockey League'i klubis Portland Winterhawks.

2010. aastal valis Columbus Blue Jackets ta NHL-i ''draft''is neljanda valikuna. NHL-is debüteeris ta Blue Jacketsi meeskonnas 7. oktoobril 2011 oma hilisema koduklubi Nashville Predatorsi vastu. Esimese värava lõi ta NHL-is sama aasta 25. oktoobril mängus Detroit Red Wingsi vastu. Hooajal 2013–14 lõi ta NHL-is 33 väravat ning see hooaeg on löödud väravate poolest olnud tema seni edukaim. Kõige resultatiivsem hooaeg on olnud 2014–15 (26+45).

2016. aasta jaanuaris kaubeldi ta Seth Jonesi vastu Nashville Predatorsi. 2017. aasta juulis sõlmis Johansen Predatorsiga seitsme aasta pikkuse lepingu väärtusega 64 miljonit dollarit. See oli Predatorsi ajaloo suurim leping. 6. aprillil 2022 tegi ta mängus Minnesota Wildi vastu oma esimese kübaratriki NHL-is.

2023. aasta juunis kaubeldi Johansen Predatorsist Colorado Avalanche'i.

2015. aastal osales Johansen NHL-i tähtede mängul ning valiti tähtede mängu väärtuslikumaks mängijaks.

2011. aastal võitis Johansen Kanada kuni 20-aastaste koondisega juunioride maailmameistrivõistlustel hõbemedali. Ta lõi turniiri kolm väravat ja andis kuus väravasöötu ning valiti turniiri sümboolsesse koosseisu.

## Viited

## Välislingid
* Ryan Johansen NHL.com lehel
* Ryan Johansen hockeydb.com lehel
Papiaru tänav

**Papiaru tänav** on tänav Rakvere linna põhjaosas. Kaugus linna keskväljakust on linnulennult 1,9 km. Tänava nimi on tulnud põhja pool, Rakvere vallas asuva Papiaru küla järgi.

Papiaru tänav on 1099 meetrit pikk, keskmiselt 30 meetrit lai ning asub Lennuvälja linnaosas. 20. sajandi lõpuni oli tänava ümbrus veel hoonestamata, seal paiknes kohalik maantee.

Tänav saab alguse Arkna tee ristmikult, kulgeb lääne suunas ja lõpeb linna piires Papiaru tänava ringristmikul. Sealt edasi kulgeb tänav 520 meetri ulatuses Rakvere valla Tõrremäe küla territooriumil Põhjakeskuse poole.
Papiaru tänav ristub põhja poolt Teliku, Tiiviku ja Kopteri tänavaga.

Papiaru tänava põhjaküljel asuvad tootmis- ja äriettevõtete kinnistud ja hooned, mis on 21. sajandil rajatud Rakvere tööstuspargi detailplaneeringu alusel. Lõunaküljel paiknevad tootmismaa kinnistud, mis on hoonestamata. Paralleelselt tänavaga kulgeb ligikaudu 120 meetri kaugusel lõuna pool Rakvere lennuvälja maandumisrada.

Tänaval on tänavavalgustus ja asfaltkattega sõidutee.

## Viited

## Välislingid
*Geoportaal
*Vaade Papiaru tänavale ringristmikult ida suunas